google/wiki40b huggingface dataset:
Flying Tigers

Flying Tigers, egentlig American Volunteer Group (AVG), var en gruppe av amerikanske piloter som under andre verdenskrig kjempet for å forsvare Kina mot Japan under årene 1941 og 1942.
Gruppen var angivelig en privat militærenhet på kontrakt, hvor mannskabet var leiesoldater. Hovedparten av personalet var tidligere United States Army Air Forces (USAAF), United States Navy (USN) og United States Marine Corps (USMC) piloter og teknisk personale som var blitt rekruttert med godkjennelse fra de amerikanske myndigheter.
Gruppen var under kommando av general Claire Lee Chennault som hadde gjort tjeneste i den amerikanske hærs flyverkorps (USAAC) hvorfra han hadde trukket seg tilbake i 1937 på grunn av uoverensstemmelser med den daværende ledelsen (Chennault genopptok tjenesten i den amerikanske hærs luftvåpen (USAAF) i 1941).
Flyene som gruppen anvendte var Curtiss P-40 Warhawk-jagerfly, som det var innkjøpt hundre av. Den operative styrke bestod sjelden av mer enn tre skadroner på hver tyve fly. Flyene var karakteristiske ved deres påmalte haitenner.
Tigrene var i aksjon første gang den 20. desember 1941, tolv dager etter det japanske angrepet på Pearl Harbor. En av tigrenes viktigste oppgaver var å bidra til at forsyningsrutene fra India til Kina ikke ble forstyrret. Gruppen skjøt ned ca. 300 fiendtlige fly med et eget tap på 14 egne piloter innen de i juli 1942 inngikk som en enhet i U.S. Armys 23. jagergruppe.
Saskatchewan Roughriders

Saskatchewan Roughriders er en profesjonell canadisk fotballklubb fra Regina, Saskatchewan, Canada som spiller i Canadian Football League. Laget ble etablert i 1910 som Regina Rugby Club og spiller sine hjemmekamper på Mosaic Stadium at Taylor Field. Laget har spilt 18 Grey Cup-finaler, men bare vunnet tre titler, sist i 2007.
Longhai

Longhai (kinesisk: 龙海; pinyin: Lónghǎi) er et byfylke i provinsen Fujian i Folkerepublikken Kina. Det ligger under byprefekturet  Zhangzhou.
Befolkningen var på 773 712 innbyggere i 1999.
Danmarks Fauna

Danmarks Fauna er en bokserie med bestemmelsesnøkler med en omfattende beskrivelse til dyr i Danmark. Tilsammen er det utgitt 88 bøker (bind). Bøkene er utgitt av Dansk Naturhistorisk Forening på G.E.C. Gad forlag i København.
Den første boken utkom i 1907 og omhandler krypdyr og padder. Det siste bind i serien utkom våren 2004 og omhandlet bladlus. Flere av bøkene er fortsatt i salg, men mange er utsolgt. Noen av de eldste bøkene kan leses eller lastes ned fra internett.
På grunn av alderen har enkelte av bøkene begynt å gå ut på dato, fordi kunnskapen om dansk fauna har økt. Mange av artene har endret sitt vitenskapelige navn eller blitt flyttet til andre slekter. Allikevel står bokserien i en særklasse, fordi den i flere tilfeller er den beste og noen ganger den eneste nordiske eller nordeuropeiske bestemmelseslitteratur på enkelte dyregrupper.
Jakten på Mangas Coloradas

Jakten på Mangas Coloradas er en norsk reisedokumentar-serie på 5 episoder som gikk på NRK i 1992. Reiseleder var Erik Bye. Prosjektleder var Odd Arvid Strømstad. Serien ble lagd i forbindelse med Columbus-året i 1992.
Jan Garbarek skrev originalmusikk til serien. Den ble framført av Jan Garbarek og Trilok Gurtu.

Innhold

Sammen med sin venn, indianeren Bob Haozous, dro Erik Bye og et tv-team for å lete etter våre felles verdier. Målet med reisen var å finne frem til filosofiske spørsmål som: Hvor ble det av vår ærbødighet for livet, for jordkloden?

Reisen ble foretatt i 1992, og jakten foregikk i flere verdensdeler, blant urbefolkninger og ”moderne” mennesker. Serien begynte i apachenes land ved Rio Grande, og tar oss med til Sør- og Nord-Amerika, Sibir og Norge.
Erik Bye gjorde den gamle indianerkjempen Mangas Coloradas til et symbol i denne fjernsynsserien. Gjennomgangsskikkelsen i serien, Robert Haozous (Bob), er en direkte ætling av den gamle apachehøvdingen. Han er 50 år gammel, billedhugger, bosatt i Santa Fé, New Mexico. Erik og Bob har kjent hverandre siden tidlig på 70-tallet.
Fort Gordon

Fort Gordon, tidligere kjent som Camp Gordon, er en militærbase tilhørende United States Army. Den ble åpnet i 1917, og fikk navnet sitt etter guvernøren, senatoren og generalen John Brown Gordon. Basen ligger i Augusta i Georgia. Den er tilholdsstedet til United States Army Signal Corps og Signal Center.
Terrorangrepet mot Kabul Serena Hotell i 2014

Ansvar

Taliban tok på seg ansvaret for angrepet mot hotellet.
Gran prestegårdshage

Gran prestegårdsshage er en klassisk renessansepreget hage ved Søsterkirkene på Granavollen i Gran kommune. Kommunen kjøpte hagen i 1997 og restaurerer den til en offentlig besøkshage. Den ligger sør for presteboligen og Steinhuset på Granavollen, og er fritt tilgjengelig for alle.

Historikk

Man antar at hagen er anlagt på slutten av 1700-tallet. Den er seks mål stor, med syrinlysthus, en rekke forskjellige tresorter som tuja, eik, balsampoppel (velluktende), lønn, hestekastanje, syrin, hassel, spirea, snebær, rognspirea og ulike bærbusker som er brukt som kantplantinger  langs grusgangene.
Trolig er det den eneste prestegården i Norge med gravsted i hagen. Sokneprest Wilhelm Cornisch Lassen, som var  sokneprest i Gran fra 1797 – 1810, er begravet i hagen sammen med sin svigerdatter Frederike Christiane Krog som døde da hun fødte tvillinger i 1806. Også de to tvillingdøtrene er begravet her.
Navigasjon

Navigasjon er læren om hvordan man finner veien over havet eller gjennom luften og praktisering av denne læren. Verbet er å navigere.

Historikk

Verbet å navigere er avledet fra latin av ordene navi som betyr skip og gere som betyr å lede. Å navigere betyr altså å lede eller føre et skip/fartøy; tross ordets egentlige betydning, brukes det i dag som et synonym på å «finne frem».
Den tidligste form for navigasjon var landnavigasjon. Maritim navigasjon oppsto da den førhistoriske sjøfarer prøvde å styre sin flåte eller uthulte tømmerstokk ved å bruke kjente landemerker som styringshjelpemidler. Etter hvert prøvde han å styre uten å ha landemerker i sikte. Om natten kunne han ha himmellegemer å styre etter, men navigasjon etter stjernene slik vi kjenner det, var ikke mulig før man forsto månens og solens bevegelse. 
Sjøreisen til Pytheas fra Massalia omkring 350 til 300 før Kristus er en av de første kjente fortellingene om navigasjon i historisk tid.
Kjeld Stub Irgens

Tidlig liv

Kjeld Stub Irgens var sønn av sognepresten Jens Stub Irgens og hans kone Sophie Cathinka. Irgens var i fjern familie med biskopen Ole Irgens, politikeren Ole Irgens og politikeren Johannes Irgens.

Sjøfartskarriere

Irgens var sjøkaptein og hadde fått utdannelsen sin i sjøforsvaret der han gikk ut som premierløytnant i 1903. Fra 1913 var han ansatt i Den Norske Amerikalinje. I 1918 fikk Irgens kommando over passasjerskipet DS «Stavangerfjord» og i 1921 kjøpte han på vegne av mannskapet på DS «Stavangerfjord» øya Ravnøy i Vestfold som skulle gi skipsmannskapet og deres familier mulighet til å slappe av etter lange tider på havet. Den 270-dekar store øya som ligger mellom Nøtterøy og Stokke på fastlandet, ble kjøpt for 10 000 kroner og senere donert til Den Norske Amerikalinje. Rederiet eide øya helt frem til 1983 da den ble solgt til Stiftelsen Feriestedet Ravnøy.

Forhandlinger under den tyske invasjon

Irgens ble involvert i Nasjonal Samling da andre verdenskrig kom til Norge i 1940. Han var gift med søsteren til Albert Viljam Hagelin, et sentralt medlem av Nasjonal Samling, og en dag etter den tyske invasjonen ble Irgens innkalt av Hagelin og Vidkun Quisling til Hagelins suite på Hotel Continental i Oslo. Der ble han spurt om han var villig til å overtale kong Haakon VII til å frasi seg tronen og utpeke Quisling til statsminister.
Irgens dro sammen med Curt Bräuer til Elverum for å forhandle, men det endte ikke med noe mer. På vei til Elverum møtte Irgens noen medlemmer fra Stortinget på Hamar stasjon der han forklarte hensikten med møtet med kongen. Irgens kom til Elverum sent på ettermiddagen 10. april, og møtet med kongen foregikk dagen etter. Møtet ledet ingen steder hen ettersom beslutningen om at Norge skulle kjempe mot tyskerne var fattet dagen før. Den norske regjeringen godtok ikke Quislings krav, og holdt tyskerne unna så lenge som mulig.

Ministeren Irgens

Da rikskommissæren Josef Terboven dannet et kabinett den 25. september 1940, sa Irgens ja til å bli sjøfartsminister. Sjøfartsdepartementet ble opprettet spesielt for Irgens da tyskerne så på han som en som stod kong Haakon VII nær. På grunn av denne formodede nærhet til kongen ville Terboven gjerne ha ham med som en del av administrasjonen. På samme tid ble han også medlem av Nasjonal Samling.
Den 12. juni 1944 ble Irgens avsatt fordi han var mer opptatt av å fremheve norsk nasjonalisme enn pangermanismen. Irgens ble også kritisert for å godta at medlemmer fra Nasjonal Samling kom i ministerstillingene. På samme tiden ble Sjøfartsdepartementet nedlagt.

Etter andre verdenskrig

I det norske landssvikoppgjøret i 1945 ble Irgens dømt til syv år tvangsarbeid. Saken ble anket til Høyesterett der straffen ble økt til 15 år.
Irgens døde i 1963.
Naturhistoriska riksmuseet

Naturhistoriska riksmuseet (NRM) er et nasjonalt biologisk og geologisk museum beliggende i Stockholm i Sverige. Museet, som ble etablert i 1819, er Sveriges største museum. Det ble åpnet for allmennheten i november 1831, etter at Vetenskapsakademin hadde gått til innkjøp av det Westmanska palatset i 1828. Den nåværende hovedbygningen ble tegnet av arkitekt Axel Anderberg og innviet 13. november 1916.
Museets samlinger omhandler over ni millioner dyr, planter, sopper, mineraler og fossiler, samt miljøprøver, DNA, ringmerkingsdata og annet materiale samlet inn fra hele verden. Over fire hundre gjesteforskere besøker museet hvert år for å studere samlingene.
Laagendal Festivalen

Laagendal Festivalen arrangeres på Lauvmoa, Hedrum – stedet er Vestmo gård – cirka seks kilometer fra Larvik.
Alt overskudd fra festivalen går uavkortet til kreftsaken og Radiumhospitalet. Pengene blir brukt til å gjøre hverdagen bedre for pasienter på
sykehuset.
Festivalen ble arrangert første gang i 2005. I 2008 ble den avholdt 31. mai. 
Arrangørene skaffer midler til alle utgifter gjennom sponsing og bidrag slik at alle inntekter går uavkjortet til kreftsaken. De er på utkikk etter flere bidragsytere for å kunne utvide til en festivaldag til.
Seks band er så langt klare, men det blir muligens flere.
Danske Studenters Roklub

Danske Studenters Roklub er en dansk roklubb som har klubhus ved Svanemøllen på Østerbro i København. Klubben ble dannet i 1917 ved sammenslutning av Akademisk Roklub (fra 1894) og Polyteknisk Roklub (fra 1887).
Roklubbens bygning i Svanemøllebugten er opført i 1939 (arkitekt O. Mandrup-Poulsen) etter at det tidligere klubbhus i Kalkbrænderihavnen (et ungdomsverk fra 1919 av Poul Henningsen, brant ned den 28. november 1936.
BIT

Historie

BIT – Linjeforeningen for Økonomi og IT-ledelse så dagens lys i 1999 da studiet innen IT-ledelse ble lansert mens Handelshøyskolen BI fortsatt var lokalisert i Sandvika og på Schous plass. «IT-ledelsesgruppen» var på den tiden et organ for studiet, underordnet hovedforeningen BISON, som skiftet navn da BI flyttet. Studiet skiller seg ut fra de andre linjene på BI da det i tillegg til et solid fundament i økonomiske fag (90 Studiepoeng), har et sterkt fokus på emner som E-Business, operativ IT-ledelse, strategi, applikasjonsutvikling, informasjons- og datasikkerhet, IT-prosjektledelse, kunnskapsledelse, webutvikling og publisering, samt bruk/anskaffelse og implementering av løsnings -og ledelsesverktøy.

Kontaktinformasjon

BIT v. SBIO Nydalsveien 37 0442 OSLO
Don't Forbid Me

«Don't Forbid Me» er en amerikansk populærmusikksang med melodi og tekst av Charles Singleton. En versjon med Pat Boone ble utgitt på singlen Dot 45-15521. Sangen ble også spilt inn på plate av The Million Dollar Quartet (med blant annet Elvis Presley) 4. desember 1956. En instrumentalversjon ble gjort av Bert Kaempfert.

Norsk versjon

Arne Bendiksen har skrevet en norsk tekst. På norsk bærer den tittelen «La meg få lov».

Listeplassering

Boones versjon lå som nummer én på Billboard Hot 100-listen i 1957.
Bill Monroe

Diskografi

I tillegg til nedenstående kommer innspillinger i 1936-38 med broren Charlie som Monroe Brothers.
WildFly

WildFly, tidligere kjent som JBoss AS eller Jboss, er en applikasjon som ble lansert av JBoss, og som nå utvikles av Red Hat. WildFly er skrevet i Java og implementerer spesifikasjonen Java Platform, Enterprise Edition (Java EE). Den kjører på mange plattformer.
WildFly er fri og åpen programvare og er lisensiert i henhold til GNU Lesser General Public License 2.1.
Vibeke Helgesen

1960-tallet og 1970-tallet

Vibeke Helgesen begynte med dukketeater i 1962, ikke lenge etter at hun hadde flyttet til Norge.
Sammen med Reidun Aune etablerte Vibeke Helgesen i 1968 et dukketeater i Trondheim. I starten måtte de flere ganger flytte til nye lokaler, inntil daværende teatersjef ved Trøndelag Teater, Arne Aas, lot dem få tilhold på Trøndelag Teaters biscene. 
I 1968 hadde Vibeke Helgesen også ansvaret for en episode i NRKs barnetv-serie Kosekroken. Episoden, som ble sendt 14. juni 1968, var en dukketeateroppføring av eventyret om Askepott. Innledningsvis i dette programmet fortalte Helgesen om hvordan hun laget dukkene hun brukte i forestillingen. Hun fortalte seerne at hun foretrakk å lage dukkene i papp-maché med såkalt bleie-vatt som råstoff. I 1968 var bleie-vatt den første typen engangsbleier på det norske markedet, og denne vatten ble solgt på rull. Bleievatten la hun i bløt natten over. Neste morgen klemte hun vannet ut av vatten, og blandet inn gips og tapetklister til en formbar masse. Foruten Vibeke Helgesen selv medvirket Rigmor Lange og Marianne Helgesen som dukkespillere, og stemmene var ved Inger Teien, Håvard Knoph, Rolf Just Nilsen, Arne Bang-Hansen, Rigmor Lange og Vibeke Helgesen i Askepott på NRK i 1968. Regien var ved Nina Valle. 
I 1973 etablerte Helgesen sitt eget teater, Vibeke Helgesens Dukketeater, med base i Bærum. Hun startet da en omfattende turnévirksomhet, som bragte forestillingene hennes frem til publikum over hele Norge, inkludert på Svalbard.

Verv

Vibeke Helgesen var med på å stifte Norsk Dukketeater Forening, som senere skiftet navn til UNIMA Norge. Hun var foreningens første formann, og satt som styreleder fra 1974 til 1979. På midten av 1980-tallet var hun sekretær i UNIMA Norges styre.

Priser og utmerkelser

Helgesen mottok Utenriksdepartementets stipend for kulturutveksling i 1981, for å foreta en studiereise til Østerrike. I 1984 mottok hun Statens kunstnerstipend.
I 1985 mottok hun både Akershus fylkes kulturpris og Akershus fylkes kulturstipend.

Familie

Vibeke Helgesen var (inngiftet) tante til Anne Helgesen.
Kvisla (elv)

Elvas løp

Kvisla dannes av tre bekker som løper sammen ved Kvisla bru. Fra nord kommer Trandumtjennbekken, fra øst Saumyrbekken, og fra Oppsjøen i sør kommer Puttebekken, som er den største av de tre. Elva renner mot sørvest gjennom skogene nordøst for Lierfoss, og flere steder finnes minner etter skogbruk og tømmerfløting, som Tørrmodammen og Atthaldsdammen ved Damhaug. Ved Damhaug ligger også Børtasaga som var i bruk frem til 1938. Her arbeidet 8-11 mann. Saga ble drevet med turbin.
Kvisla rant opprinnelig sammen med Dalsbekken like vest for gården Foss og dannet elva Børta. Men Kvisla er siden blitt ledet bort fra samløpet, og går nå gjennom en kanal kalt Fløyterenna, som munner ut i Børta rundt en kilometer lenger sør.
Regierungsbezirk Münster

Geografi

Regionen ligger i den nordre delen av Nordrhein-Westfalen. Distriktet grenser til Regierungsbezirk Detmold i øst, Regierungsbezirk Arnsberg i sør og Regierungsbezirk Düsseldorf i sørvest. I vest grenser det til Nederland og i nord til Niedersachsen.

Administrativ inndeling

Regionen er inndelt i fem distrikt (Kreis). I disse fem distriktene finnes det totalt 75 kommuner. Det finnes også tre distriktsfrie byer (Kreisfreie Städte).
Peterbald

Opprinnelse og alder

Peterbald som rase er forholdsvis ny, og en av de mest sjeldne katterasene i verden. I 1988 reddet russiske Irena Kovalyova en katt som tilsynelatende led av en pelssykdom. Katten mistet alt av pels, og uansett hvor mye katten ble behandlet med medisiner, fortsatte den å miste pelsen. Det ble klart at det lå noe genetisk bak, og at katten slett ikke var syk. Varya, som katten het, ble stammor til to nye fantastiske, men likevel forskjellige raser. Noen av Varyas kattunger ble krysset med europeiske korthårskatter, og resultatet av denne kryssingen ble en veldig kompakt og kraftig bygget katt. Denne rasen ble etterhvert kjent som Don Sphynx (DSX) – også kalt Don Hairless.
I 1993 ble en bruntabby Don Sphynx hannkatt med et utpreget orientalsk utseende, Afinguen Myth, paret med en skilpaddefarget Orientalsk hunnkatt, Radma Von Jagerhof. De to første kullene resulterte i fire hårløse kattunger: Mandarin iz Murino, Muscat iz Murino, Nezhenka iz Murino og Nocturne iz Murino. Disse fire kattene utgjør grunnlaget, eller såkalt foundation, for rasen Peterbald.
I januar 1994 ble disse kattene anerkjent som en egen rase. Rasen ble fort veldig populær blant katteoppdrettere i St. Petersburg. Disse hårløse kattene, som så ut som orientalere, ble derfor kalt for Peterbalds.
I 1996 ble rasen Peterbald inkludert i Russian Selectional Feline Federation med en standard og forkortelsen PBD. I 1997 ble rasen inkludert i The International Cat Association (TICA), og i 2003 ble den inkludert i World Cat Federation (WCF).
Peterbald ble i 2006 godkjent i Federation Internationale Feline (FIFe), og er godkjent i Norske Rasekattklubbers Riksforbund (NRR) fra og med 1. januar 2007.

Lynne og væremåte

Peterbalden har et særdeles vennlig temperament og er rolige, nysgjerrige, smarte og energiske katter med orientalsk blod i årene. Peterbalden har arvet orientalernes sterke binding til sine eiere, de elsker å snakke med sine mennesker og er ingen utpreget uavhengig rase.

Annen informasjon

Peterbalden er en nakenkatt, og i norsk vinterklima har den lett for å fryse. Av den grunn liker Peterbalden seg gjerne på et gulv med varmekabler, under et teppe, eller foran peisen.
Chactún

Chactún (Maya : Rød stein) er navnet på et mayisk arkeologisk funnsted (mesoamerikansk) i delstaten Campeche, Mexico, nord for Calakmul. Et team av meksikanske og utenlandske eksperter fra National Geographic Society og Instituto Nacional de Antropología e Historia, ledet av den slovenske arkeologen Ivan Sprajc, oppdaget stedet etter studier av flyfoto og ga det navnet Chactún, "Rød stein". Byen skal stamme fra den mellomførklassisk perioden (600-900 f.Kr). Ifølge Sprajc var oppdagelsen gjort mulig ved bruk av flyfoto tatt med en stereoskopisk teknikk.
Pirae

Pirae er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 14 701.
Eurybia

Utseende

Middelsstore sommerfugler, store til Riodinidae å være. Oversiden er mørkbrun, ofte med oransje flekker eller tegninger, men de kan også ha snøhvite tverrbånd eller metallisk blå felter. Forvingen har oftest en øyeflekk kantet med oransje. Undersiden er lysere brun med tegninger som ligner de på oversiden.

Levevis

Disse sommerfuglene lever i skog, særlig tropisk regnskog.
I alle fall noen av artene har larver som lever på planter i slekten Calathea (familien Marantaceae).
Arten Eurybia lycisca har utviklet en sugesnabel som er omtrent dobbelt så lang som kroppen, uvanlig langt for en dagsommerfugl. Dette setter arten i stand til å drikke nektar fra blomster med at langt rør ned til nektaren.

Utbredelse

Slekten er utbredt i Mellom- og Sør-Amerika.
London-ligningen

London-ligningen beskriver egenskapene til magnetfeltet i en superleder. Spesielt forklarer den Meissner-effekten der et ytre magnetfelt under en kritisk temperatur tvinges ut av dens indre. Ligningen inneholder bare en parameter som er «penetrasjonsdybden» λ og angir hvor langt magnetfeltet kan trenge inn i superlederen. Denne fenomenologske beskrivelsen kan utledes fra den senere mer velfunderte Ginzburg-Landau-teorien. 
Ligningen ble funnet av brødrene Fritz og Heinz London i 1935 mens de var i Oxford etter å ha flyktet fra Tyskland.
Kontaktor

Kontaktorens oppbygging

En kontaktor består av spole, jernkjerne (anker), hovedkontakter, hjelpekontakter.

Spole og jernkjerne

Spolen er viklinger omkring en jernkjerne. Når det flyter strøm gjennom spolen, blir jernkjernen magnetisert og drar den bevegelige delen på kontaktoren til seg, og dermed virker den som en bryter. Den slår kontaktene av og på. Spolen merkes med tilkoblingene A1 og A2.

Hjelpekontakter

Hjelpekontaktene, eller styrekontaktene som de også kalles, brukes til styring, alarm og signaler. De er merket med tosifrede tall, som 13-14, 21-22 osv. Det første sifferet angir kontaktens nummer i rekken av kontakter. Det andre sifferet angir om det er en NC (Normally Closed) som er 1 og 2 eller NO (Normally Open) som er 3 og 4. Hvis nummeret er 23-24 betyr det at kontaktsettet er nummer 2 i rekken og at den er NO.
NC, altså Normally Closed, vil si at kursen er sluttet når kontaktoren er uten spenning og omvendt når kontaktoren er koblet til spenning.

Virkemåte

En kontaktor består av en elektromagnet, et anker, en fjær og et varierende antall kontaktsett.
Når det sendes en elektrisk strøm gjennom elektromagnetens vikling, blir ankeret tiltrukket av magnetfeltet. Den ene siden av kontaktsettet er festet til ankeret, og trekkes derfor med stor kraft i mot den andre siden av kontaktsettet. Ankeret kobler også inn hjelpekontaktene. Spolen kobles til A1 og A2 på kontaktoren. Hvis kontaktoren har for lite hjelpekontakter kan et hjelperelé brukes. Hjelpereleet MÅ parallellkobles med kontaktoren for å få korrekt virkemåte. En kontaktor kan også styres av en PLS.
Når strømmen til elektromagneten blir brutt, trykker fjæren den ene siden av kontaktsettet tilbake til den normale stillingen.
ADIOS boot CD

ADIOS boot CD er en tidligere Linuxdistribusjon fra Australia som var basert på Fedora. Distribusjonen ble levert som en Live CD. ADIOS boot CD ble levert sammen med User Mode Linux (UML) virtuelle maskiner og hadde flere sikkerhetsrutiner i form av Linux Intrusion Detection System (LIDS) og SELinux (Security Enhanced Linux).
Distribusjonen benyttet vindusbehandleren IceVM og skrivebordsmiljøet KDE. Distribusjonen støttet datamaskinarkitekturen 32-biter i586.
Versjon 1.33 ble lansert 26. september 2003. Versjon 8.0q ble lansert 20. januar 2009.
Munkerud

Munkerud er et strøk og en delbydel i bydel Nordstrand i Oslo. Det er også navnet på en av grunnkretsene i Oslo.
Navnet kommer av «munkenes rydning», og skriver seg fra omkring år 1300 da munkene fra Hovedøya kloster ryddet gården her. Gården var krongods fra 1610, og ble solgt til Niels Toller i 1660-årene.
Området ligger på høydedraget sør for Lambertseter, med det øvrige Nordstrandsplatået mot vest og Leirskallen og Ljanselva i øst og syd. Bygningene på gårdsanlegget står fortsatt, rett sør for Nordstrandveien ved krysset med Munkerudtunet. Eiendommen er utparsellert og bebygget med boliger. Befolkningsøkningen etter den andre verdenskrig gjorde at det ble behov for en ny skole i området, og dette ble vedtatt i 1954. I 1959 sto Munkerud skole ferdig, like vest for Munkerud gård.
NM i friidrett 1906

Norgesmesterskapet i friidrett 1906 ble arrangert på Frogner stadion i Kristiania fra 1. til 2. september. 
Arrangør var Kristiania IF. Kun menn deltok.
Kongepokalvinner ble Oscar Guttormsen.
Dubuque County

Navn

Fylket er oppkalt etter Julien Dubuqu, en fransk-kanadier som utvant bly i området.